gentaiscool/nusaparagraph_emot huggingface dataset:
Akeh wong sing ora mentolo ambek sing jenenge panganan bosok sing nang ngarepe moto. Masio iku ora dipangan tapi nag petuk iku mesit jijik ambek mangkel. Nah asline panganan bosok iku mergone panganan maeng iku wes mambu terus dibarno ae akhire dadi panganan bosok sing ora pantes didelok karo moto. Nah nag wes ancene kadung bosok iku maeng kudune panganan iku maeng dibuak ae nang lemah ben dadi subur lemahe mergane pangana sing bosok iku ancene gampang dadi pupuk sing ancene apik kanggo lemah. Nah mangkane nag petuk panganan sing kadung bosok iku asline ora perlu jijik-jijik nemen, mergo nag kenemenen terus ora sengojo peruk yo bakal ora apik.

Emotion: disgusted
Hal sing paling isin sing tau tak lakoke neng panggon umum kui, aku tau bengok-bengok neng panggon umum. Ora mung pisan, tekan saiki aku kerep ngelakoke kui. Aku tau ngundang koncoku banter banget kanggo undangan sing sebenere ora pantes. Aku lagi sadar yen kui lagi neng panggon umum. Aku langusng macak ora ngerti opo-opo. Aku uga tau ngomog-ngomong dhewe ora cetho. Aku kerep ngelakoke kui pas lagi dhewekan neng omah, utowo lagi dhewekan neng kamar. Nanging aku sok lali. Aku kerep kelepasan pas lagi neng panggon sing akeh wonge. Wong-wong sing kerungu aku ngomong dhewe kui deloki aku terus. Mungkin neng pikirane, aku kui koyo wong edan utowo ora waras.

Emotion: shame
Nag ono wong wes gerang kok wedi ambek sing jenenge suntikan iku ora pokro nemene. Opo maneh nag wes duwe anak kok isek wedi ambek ngunuku yo tambah koplo nemene. Yo ancene wedi ambek perkoro sing dianggep medeni iku ora masalah. Tapi nag wedi ambek perkoro sing sing dianggep wong akeh iku perkoro sing or kudu diwedeni iku ora apik. Opo maneh saiki jamane tenogo kesehatan wes moderen ora jamane pil maneh. Terus suntik barang yo saiki dianggep perkoro biasa, dadi nag sampek keweden polahe suntik iku kebacut. Nag iso yo kudu diilangno ben ora ngisin-ngisine wong sing parek ambek deke. Terus nag wong gerang kan asline kudu wani soale ben kenek gawe contoh sing cilik.

Emotion: fear
Kadhang cobaan wayah kerja kuwi ora mung perkara bayaran lan gawean numpuk uga ora cocok karo kesepakatan. Nanging pacobaning gawean sing kadang ora disadari yaiku anane kanca kerja sing seneng njupuk gawean tanpa arahan sing jelas uga tanpa komunikasi. Karepe inisiatif, nanging ya uga bisa dadi masalah yen tujuane salah lan kanggo golek rai. Kedadian iki sering ana ning kantor dinas sing akeh banget senior. Sing marai gemes yaiku yen gaweane elek, korban iki mau sing kongkon ndandani kanthi bener. Kamanga, kanca kantor sing kaya iki perlu diwaspada amarga bisa nyingkirake alon-alon lan luwih gampang amarga duwe strategi sing culas. 

Emotion: angry
Awak dhewe ora iso meneng wae yen delok koncone dhewe kui dirundung. Mesake, dheweke mesthi ngeroso wedi kudu dhewekan ngadepi wong-wong sing garapi dheweke. Wong sing dirundung kui ora kabeh sing iso ngelawan. Wong sing ngerundung kui iso wae ngincim koncone dhewe supoyo ora jaluk pitulungan neng wong liyo. Dheweke ngincim yen koncone dhewe ngelakoke kui dheweke bakal luwih kejem meneh garapi konco kui.  Senadyan koyo ngono, awak dhewe tetep kudu usaha kanggo ngelindunge konco sing dirundung kui. Awak dhewe ora iso ngebiarke konco kui kelaran terus. Awak dhewe mesthi ngancani dheweke supoyo ora ngeroso dhewekan lan dadi luwih pede bergaul karo konco-konco sing liyane.

Emotion: fear
Saiki istilah trauma pas cilik ancene dadi rame gara-gara akeh bocah cilik sing wedinan ambek sifate sing aneh-aneh. Lah trauma pas cilik iku asline kedaden teko pengalaman sing paling diwedeni ambek pirang perkoro utowo barang sing garai bocah iku maeng sampek kewedene pol. Perkoro iku maeng iso ae koyok gelek digepuk'i, terus ono bencana alam koyok bledek sing saking bantere, terus gelek ditinggali, ambek liyan-liyane. Mangkane nag duwe anak cilik kudu dijogo teko barang-barang utowo perkoro sing iso dadek bocah cilik maeng keweden. Soale keweden nag saking nemene iso dadekno bocah cilik maeng trauma sing angel tambanane masio nang nggonane dokter sing ahli yo angel.

Emotion: sad
Pingitan utawa pingit kuwi tradisi ketimuran sing isih ana tekan saiki. Acara pingitan iki biyasane dilakoni sak durunge mantenan lan sing ngelakoni temanten putri. Temanten kakung utawa manten lanang ana sing dipingit, uga ana sing ora. Pingitan iki tujuane kanggo njaga manten saka mara bahaya sak durunge acara. Nanging, ana wong sing ora percaya tradisi iki lan milih ngelakoni kegiyatan kaya biyasane. Misale tetep kerja, padahal sesuke wis dadi manten amarga ora gelem kelangan cuti. Ana sing ngomong yen pingitan iki budhaya kuno lan ora ana hubungane karo upacara temu manten. Nanging pingitan iki sejatine ngewenehi manten wektu kanggo istirahan ben pas dina temu manten ora lara lan ambruk. 

Emotion: happy
Dino iki aku wes siap-siap gawe berangkat nang Jogja numpak bus. Jadwal berangkate bus ku iku jam 12.45, dan aku wes stand-by nang kene ket jam 12.00, dan bus sing tak tumpaki durung teko. Pas jam 12.15, bus e wes teko dan siji-siji mulai melbu bus, termasuk awakku. Moro-moro onok petugas sing nakoni siji-siji opo penumpang iku wes rapid test ta durung. Aku langsung panik soale aku durung rapid test. Pas ditakoni, aku akhire jawab opo onone. Akhire dikon tes disik baru oleh melu bus iki. Aku mudun dan mlaku nang panggon rapid test. Siale, antreane lagi dowo banget dan aku wedi nek aku bakal ketinggalan. Ngenteni suwe banget sampe akhire aku entok giliran tes. Iku ae sek leren ngenteni hasile. Pas entok hasile, aku langsung cepet-cepet mlayu nang bus ku. Sayange, bus ku wes tutupan dan wes mulai mlaku. Aku wes berusaha ngejar, tapi gak nyampe. Akhire aku ketinggalan busku. Untung ae kok tasku iki tak gowo, gak kari nang bus.

Emotion: surprise
Ora kabeh bebungah utawa hadiah kuwi katampa nyata karo apa kang ditawakake. Pengalaman iki kalakoni dening sedulurku. Critane, dheweke kapilih minangka wong kang begja oleh bebungah duit rong yuta saka acara kuis interaktif ana TV. Bisa diarani ora jumbuh karo kanyatane, awit jebulane kuis mau wus diseting dening kru, utawa ana jokine. Dheweke ditawari lan dijaluki nomer hp lan biodata. Sabanjure kuwi diwenehi jadwal kapan bakal ditelepon nalika kuis interaktif. Naluka mbagekake jadwal, dibagi uga kunci jawaban kuis berhadiah mau. Mula yen kowe melu telepon nalika ana kuis interaktif mesthi angel anggone bakal nyambung. Yen wis rampung jawab kuis mau, bakale oleh dhuwit cacah rong yuta. Nanging dhuwit mau disuda kanggo pajak hadiah 500 ewu, kbayar kru 500 ewu, uga bayar joki 500 ewu. Wasanane dheweke mung nampa 500 ewu. Kuwi wae anggone transfer kacek 3 sasi sawise menang kuis. Mula nyata yen bebungah saka kuis interaktif katampa ora nyata karo kang ditawakake.

Emotion: happy
Wong kang gagal nikah saiki saya akeh amarga ora ndelok bibit, bebet, lan bobote calon garwa. Akeh sing pada ndelok jaman pacarane nanging ora ndelok urip calon sing asli kaya kebiyasaane ning omah, kelakuane marang keluwargane, lan sapa wae kancane. Kegagalan iki pancen bisa dipaksakake kaya tetep nikah wae, nanging ya ana risiko sing gedhe kaya bakal gelud saban dina lan ujunge pisahan.Yen pisahan, bakal angel dadi siji maneh amarga wis ana trauma lan bisa ndadekake masalah anyar. Kerugiane ora mung perkara materi, nanging ya perkara mental. Amarga kuwi, pemerintah saiki nggalakake umur sing legal kanggo pernikahan ben ora kejadian sing kaya iki. 

Emotion: sad
Apostil kuwi salah siji prosedur kanggo njaluk ijin marang pemerintah Indonesia ben dokumen-dokumen iki bisa dinggo ning manca negara. Apostil iki uga dadi salah siji prosedur saka pemerintah sing paling dawa, paling ruwet, lan uga ngetekake dhuwit paling akeh. Prosedur iki sajane mung njaluk tanda tangan lan cap marang Kementrian Hukum dan HAM, Kementrian Luar Negeri, uga Kementrian Dalam Negeri. Sak durunge apostil, dokumen iki kudu oleh cap saka notaris. Prosedur sing ana ning apostil yaiku prosedur pengecekan keaslian dokumen lan dokumen iki bisa dinggo apa ora. Apostil iki biyasane kanggo gawe mahasiswa sing ning oleh beasiswa manca negara utawa para TKI.

Emotion: angry
Kebahagian kui ora kudu duwe barang sing mewah nanging uga iso entuk seko mensyukuri barang utowo kahanan sing awak dhewe duwe saiki. Misale, soal perkoro montor. Pas aku KKN aku kerep kanggo motore koncoku. Seko performane, motorku kui kalah adoh karo montore dhewe. Motore luwih duwur. Pegangan stange nyaman. Joke empuk. Tarikan gase mantep. Pas aku numpak motor kui, aku uga ngeroso gagah. Nanging pas aku bali seko panggon KKN kui lan balik meneh nganggo motorku neng omah, aku lagi sadar yen motorku kui luwih penak. Pancen motore, koncoku kui luwih wangon nanging motorku kui luwih nyaman. Aku luwih kerep nganggo motor butut kui. Aku ngerti kekurangane motor kui neng endi wae. Dadi aku tetep bakal seneng motor sing tak enggo saiki.

Emotion: happy
Ana kondisi-kondisi sing marai wong butuh ngunjungi psikiater. Termasuk kondisi wong sing duwe trauma lan disimpen wiwit cilik. Ana persiapan-persiapan sing kudu dilakoni sak durunge marang psikiater. Kaping pisan, catet kabeh penyebab uga gejala-gejala sing muncul. Kaping pindho, jajal ndelok riwayat keluwarga sing duwe penyakit mental opo ora. Banjur ndelok maneh apa ana trauma liya sing bisa marai kabeh kerja kehambat. Kaping telu, cek penyakit utawa gejala fisik kaya lara ning sirah utawa awak. Yen wis tau periksa marang psikiater uga psikolog aja lali nggawa hasil diagnosa sing terakhir ben bisa dicek lan didelok perawatan apa sing cocok kanggo nangani masalah mental.

Emotion: sad
Mbak Marto kuwi salah sawijining sesepuh ning kampung iki. Mbah Marto urip dewean ning omah cilik pinggir sawah lan adoh saka kampung. Wulan wingi, bojone Mbah Marto, yaiku Mbah Surti seda lan Mbah Marto urip dewe amarga ora duwe anak utawa putu. Sing ngopeni ya wong kampung iki. Sak wise Mbah Surti seda, wong kampung kadhang ben dino nglinguk Mbah Marto lan ngirim panganan apa wae. Nanging Mbah Marto wis bisa nerima kondisine saiki lan wis lunga menyang sawah, jare ben ora ngerasa ijenan terus. Kadhang bapak-bapak ning kampung uga ngancani Mbah Marto jagongan wayah bengi ben ora sepi lan ya bocah-bocah enom gantian ngancani turu ning omahe. 

Emotion: sad
Kesalahan mlebu toilet kuwi pancen ngisin-ngisini nanging ya kudune dadi pelajaran ben bisa luwih teliti yen ana ning tempat umum, apa maneh panggoran sing rame. Aja nganthi kijolan karo toilet difabel lan uga toilet uniseks. Biyasane kesalahan iki amarga kesusu lan wis kebelet banget dadine ora konsentrasi ndelok tengeran sing ana ning toilet. Nanging, perbuatan iki wajar yen ora disengaja amarga wektune wis mepet. Nanging tetep wae, iki bisa ndadekake kecurigaan marang wong liya. Amarga kuwi, awak dhewe ya kudu cermat sak durunge lunga menyang jedhing, Yen kaping pisan teka ning gedung, kudune awak dhewe uga takon dhisik ben ora salah mlebu. 

Emotion: shame
PHK kui ora ngerti-ngerti pegawe dilepas banjur dikei pesangaon. PHK kui ono toto corone. Sing pertama, pihak perusahaan lan pegawe ngelakoke musyawarah, opo ono perkoro liyo sing iso dadi solusi sak liyane PHK.Yen wis ono kesepaktan, ron pihak kui iso ngadake perjajian bersama sing ditandatangani karo kabeh pihak. Ke loro, yen proses musyawarah antara rong pihak kui ora ketemu dalan tengah, ndungang pihak ketiga, yaiku Dinas Tenaga Kerja utowo Disnaker. Yen pihak ketelu kui uga ora iso nengahi antara kepentingan perusaahn lan pekerja, dikokoke langkah ketelu, yauku mediasi hukum. Mediasi hukum dilakoni lewat pengadilan. Yen keputusan akhire perusaaham tetep ngelakoke PHK, iso lanjut neng Pengadilan Hubunga Industrial. Yen misale, ternyata perusahaan kudu tetep PHK. Perusahaan wajib ngekei pesangan neng pegawene.

Emotion: sad
Jaman pandemi corona wingi, akeh wong kang mulai vaksin kanggo nambah kekebalan awak. Utamane wong sing sering aktivitas ning jaba omah. Salah sijine yaiku budheku sing kerja ning kantor kecamatan. Budheku iki wedi banget karo jarum suntik amarga jare jarum suntik kuwi bisa marai tatu lan bekas sing ora bisa ilang. Nanging, saiki kudu vaksin kaping 3 sing wajib kanggo para pegawai kecamatan. Maune budheku nggawe alesan lara lan ora bisa disuntik. Nanging, budheku mulai kangelan, apa maneh saiki yen arep lunga adoh kudu ana sertifikat vaksin. Banjur aku ngeterake budheku vaksin lan pas disuntik, budheku ora wani ndelok lan jare ngerasakake lara amarga tangane kaku pas disuntik. 

Emotion: fear
Skripsi termasuk sing rampunge suwe. Rata-rata konco-koncoku podo rampung sekitar 1 taun. Yen awaku dhewe butuh 2 taun kanggo ngerampungke tugas akhir kui. Salah sijine mergo buku acuan sing angel disitik lan angel digoleki. Pas mumet-mumete garap skripsi kui, aku golek-golek buku neng perpustakaan. Aku ora ngerti arep golek buku opo, mung waton mubeng-mubeng wae. Ora tak sangka aku nemu buku sing iso dadi referensi skripsiku. Judule Malay Magic. Bukune kui ketoke dudu buku asli, buku kui fotokopiyan. Buku kui duwe kocer werno abang lan nganggo kertas burem. Buku kui kandel banget. Sak ilingku, ono 500 lembar luwih. Buku iki diterbitke pertama kali taun 1900. Isine kui bababgan perkoro-perkoro mistis sing ono neng daerah Melayu.

Emotion: surprise
Akhir-akhir istilah sing siji iki lagi akeh dibahas. Jenenge iku klitih. Dadi klitih iki nduwe kepanjangan kliling golek getih. Klitih iki fenomena kejahatan sing akeh terjadi ndek Jogja. Biasane pelaku klitih iku pelajar remaja. Biasane sisan, pelaku klitih iki bakal ngincer korban sing dianggep sek SMA utowo SMK nang daerah sing sepi terus bakal nyerang wong iku secara fisik, contohe dibacok. Klitih iku biasane dilakoni geng geng an, dadi gak wong dewe ngono. Biasane koyok ngono iku gawe nyudokno area teritorial e dan de’e iku sing berkuasa nang kono. Kadangan sisan, klitih iku dilakoni arek enom nang Jogja sing lagi nggolek jati diri utowo butuh pengakuan nang lingkungan sekolah e.

Emotion: fear
Bocah sekolah jaman saiki rawan kena kekerasan ning jero sekolah amarga kancane dhewe. Kekerasan iki amarga anane budhaya senioritas sing ora bisa dikendalikake. Taun 2010-an, kejadian iki wis dadi babagan sing diwajarake karo sekolah amarga ora ana sing wani ngelarang. Apa maneh yen pelakune saka geng utawa anak wong sing paling duwe pengaruh ning sekolah. Nanging jaman saiki, pas ana sosial media, bocah-bocah mulai sadar yen kekerasan iki ora apik. Wis akeh bocah sing nduduhake perlawanan lan wani ngomong yen kekerasan iki dadi salah siji kasus serius ning sekolah. Akeh bocah sing sinau bela diri kanggo ngelawan kanca-kancanesing tumindak ala kaya iki ben ora dadi sok jagoan. 

Emotion: angry
Akeh wong sing mangkel nag delok tumpukan sampah nang ngarepe motone, nah peroro iku maeng jane iso dadi kocone wong sing penggaweane buak sampah nang pinggir dalan ambek ngawur nang endi-endi panggonan sing akhire dadekno tumpukan samaph ora karoan. Nah polahe tumpukan sampah iku maeng iso dadekno roso jijik ambek jember polahe sampah iku roto-roto mesti marakno perkoro elek sing garai wong gilo nag masi contohne ambune barang, terus wujute sing dadekno sampah sing bosok maeng ono sete akhire direbung laler barang. Nah perkoro iku maeng sak liyane dadekno eleke lingkungan yo dadekno penyakit sing ono nang lingkungan iku maeng.

Emotion: disgusted
Neng agama Islam, awak dhewe iso bagi doso dadi rong jenis, yaiku doso ilihiah lan doso muamalah. Doso ilihiah kui doso sing hubungane mung awak dhewe lan Gusti Allah. Iki doso sing ono mergo awak dhewe lali perkoro ngibadah koyo salat, poso, lali bayar zakat, lan sakpanunggalane. Yen awak dhewe gelem tobat lan janji ora baleni kesalahan kui meneh, Gusti Allah mesthi iso ngaurani awak dhewe. Bedo ceritone karo jenis doso sing keloro. Doso sing keloro kui doso sing hubungane menungso karo menungso. Gusti Allah tetep iso ngapurani awak dhewe, nanging wong sing awak dhewe larani kui kudu ngapurani awak dhewe disik.

Emotion: fear
Aku ora kerep delong wong sing lagi sakaratulmaut. Tekan umurku sing ke 24 iki, aku mung tau delok pisan. Aku delok kui pas bapak arep sedo. Kui kedadeane pas aku umur 9 taun. Isuke buleke dikabarke sedo. Pas dino kui, bapakku ngerti-ngerti lara lan ora iso nyambut gawe. Aku pikir kui lara biasa wae. Aku mangket sekolah koyo biasane. Pas bali neng omah, kamarku wis kebak karo wong. Ono ustaze bapaku sing ngewangi proses sing paling medeni kanggo menungso sing urip kui. Aku wedi lan bingung pas kui. Aku mung dikongkon karo ustaz supoyo dongake bapak terus. Mung kui sing iso tak lakoke. Neng ruangan kui aku neng pojokan gemeteran.

Emotion: fear
Jaman saiki, tambah akeh wong wedok nang Indonesia sing kenek kanker payudara. Nek wes kenek kanker payudara, gak onok solusi liyane selain operasi ngangkat payudara mau. Dan awakmu eroh gak, kanker payudara iku isok dicegah secara dini pol lho. Onok metode gawe nyegah kanker payudara, yaiku ngelakoni Sadari alias periksa payudara sendiri. Gerakan Sadari iki wes disosialisasikno ambek Kemenkes dan wes dijelasno sisan yaopo carane. Nek awak dewe wong wedok luwe rutin ngelakoni Sadari, awak dewe isok ndeteksi nek semisal onok benjolan nang payudarane awak dewe luwe dini. Nek wes ngono, isok ditangani luwe cepet ben gak sampe kenek kanker dan kudu operasi. Dadi gawe awakmu wong wedok, rutin lakoni Sadari yo rek.

Emotion: fear
Joni wis kerja ana ing Jakarta 2 taun mlaku. Dheweke kerja ning salah siji kantor toko online sing jenenge shopee. Saben dina Joni kerja saka jam 8 nganti jam 5. Awan iki, ndilalah Joni nrima surat PHK utawa kontrak kerjane dipedhot. Padahal Joni ora ngrasa duweni salah apa-apa. Tibakna pancen kantore medhot kontrak kanggo 200 karyawan lan Joni mlebu ing daftar iku. Joni mulih ning kos karo sedih lan kudu nangis amarga bingung meh kerja ning ndi maneh mari iki. Kancane padha nakok kepiye kahanane Joni, nanging Joni isih wegah kanggo mbales kabeh chate kancane. Joni njajal kanggo semedi lan intropeksi awake dhewe mbok menawa kurang syukur marang Gusti dadine bisa kena kedadean kaya ngene.

Emotion: sad
Saiki iku akeh wong sing jember ambek sing jenenge jeding sing endut, aku dewe yo ora ngerti lapoo. Padal jaman biyen jedinge tambah nemen-nemen, ora koyok saiki sing rodok resik. Bedane iku yo sepele asline. Nag biyen ambune jedinge masio ora apik koyok saiki tapi ambune ora sepiro nemen koyok saiki. Nah jaman saiki jedinge nag ora diresiki langsung ambune ora karoan. Nah sing garai wong jijik ambek jember nang jeding yoiku ambune sing ora iso ditolak utowo diirekno teko irung. Kadang irung gawe masker ae isek tembus. Nag wes kadung ambu wong-wong iku ono ae tingkae, ono sing langsung wakhing kanggo wong sing duwe gangguan irung.

Emotion: disgusted
Pegatan iku dadi pilihan terakhir ning rumah tangga yen kepala keluwarga mutusake ora bisa mlaku sak dalan maneh. Penyebabe ya macem-macem. Nanging salah sijine pegat iki penyebabe ya amarga akeh wong kang ora ngenali pasangane dhewe. Ngenali pasangan iki butuh waktu sing suwe. Kudu bisa ngademake emosi lan ego uga kudu bisa kerja bareng pasangan kanggo njaga utuhe rumah tangga. Kamangka kuwi, yen wes umure nikah, aja wedi kanggo nggolek pasangan sing duwe pemikiran sing padha. Banjur pasangan kuwi uga kudu bisa tepa slira lan kudu eman karo keluwarga lan wani karo tantangan uga gelem ngadepi bareng. Amarga kuwi, ayo nyiyapake dadi menungsa sing duwe kualitas ben oleh pasangan sing mantes.

Emotion: sad
Salah siji judi sing iso awak dhewe kendalike kui judi sing nanggo kertu, yaiku poker. Neng dolanan poker kui ora ono bandare. Kemenangane awak dhewe mung tergantung karo awak dhewe lan wong-wong sing sak mejo karo dheweke. Carane ben awak dhewe kerep menang pas dolanan poker kui, sing kesiji, awak dhewe kudu ngerti aturan dolanan kertu kui. Yen awak dhewe wis sinau peraturane kanthi teliti, awak dhewe iso ngerti celah seko dolanan kui. Sak liyane sinau, awak dhewe uga akeh praktek utowo latian. Awak dhewe iso ngejak dolanan poker nganggo duwit dolanan. Seko latian kui, awak dhewe iso sinau alur permainan lan tabiat-tabiat pemaine.

Emotion: surprise
Aku tau delok video neng kanal Youtube Comedy Central Indonesia, ono siniar sing crito pengalam sing lucu utowo dilematis pas lagi ngelawak. Selain dadi pelawak, dee nyambut gawe neng salah siji perusahan swasta. Pas kui, dee diceluk bose. Bose ngerti yen dee kui iso ngelawak. Pas kui kebetulan ono acara gede neng perusahaane, bose jaluk dhewe dadi salah siji pengisi acara kui. Nanging dee uga diandani bose kui yen kui acara hiburan sadurunge para pegawe kui di-PHK. Sak durunge munggah, penonton utowo pegawe sing arep di-PHK diwehi pesangaon disik. Dee bingung, nanging mergo wis dikon bose dee tetep ngelawak neng duwur panggung. Koyo sing wis dibayangke, ora ono siji-sijine wong sing guyu. Kabeh wong podo ngertapi amplot sing dewehi.

Emotion: sad
Pendidikan seksual ning sekolah iki dadi kebutuhan sing paling penting amarga jaman saiki wis jaman edan lan akeh kejahatan sing kedadian amarga majune teknologi, kaya misale kejahatan seksual lewat internet uga perdagangan menungsa sing didadekake obyek seksual kanggo wong sing ora dikenal. Pendidikan seksual iki uga bisa ngajari para siswa babagan kontrasepsi lan ngindarake saka salah pergaulan lan rabi sing ora pas karo umure. Akeh wong tuwa sing kuciwa amarga anake meteng tanpa bapak lan diwiwiti saka pacaran sing ora sehat lan ora ngerti babar blas babagan kontrasepsi. Nanging ya isih ana wae sing nolak pendidikan seksual iki ning sekolah. 

Emotion: surprise
Bullying iku tindakan penggunaan kekuasaan gawe nyakiti uwong. Jenis-jenis bullying sing paling sering kedaden iku onok limo. Siji, bullying fisik. Iki jenis bullying sing paling gampang gawe diidentifikasi. Jenis penindasan fisik iki mulai teko napok, nyekek, nyikut, ninju, nyaduk, nyokot, nyakar, sampe ngidui korban. Loro, bullying verbal. Iki jenis bullying sing paling umum kedaden. Penindasan verbal iku isok teko celaan, fitnah, kritik kejam, penghinaan, dan akeh liyane maneh. Telu, bullying relasional. Penindasan sing siji iki dilakoni gawe ngelemahno harga dirine korban dengan cara ngabaino, ngucilno, sampe mungsoni. Papat, cyber bullying. Penindasan sing siji iki dilakoni dengan cara ngekeki pesan utowo komentar negatif nang media sosial e korban. Terakhir, sexual bullying. Intimidasi iki dilakoni dengan cara cat-calling, ngelakoni gerakan vulgar nang korban, sampe ndemok-ndemok area privat e korban.

Emotion: fear
Biasane wong mesti isin nag dielokno ambu nang ngarepe wong akeh. Nah sing jenenge ambu iku ono pirang-pirang, ono sing ambu basin, wangi, ambek seger. Nah nag sing digawe ngelokno maeng ambu wangi iku yo iso ae marakno wong maleh isin nag panggonanae ora tepak, contohne nang sawah gawe ambu wangian ben wangi yo ngisini polahe oleh gawe wangian maeng ora tepak. Terus nag metu barang yo ngunu, iso ae dadi perkoro sing ngisine nag ambune ora enak opo maneh nag campur wong akeh terus diwadani nag ambune ora enak, yo tambah ora enake megilan. Nah mangkane nag wong dielokno ambune ora enak terus isin iku wes biasa kedaden nang endi-endi.

Emotion: shame
Aku wingi kepetok koncoku nag dalah sijine mall sing dodol laptop. Bocahe tuku laptop apike megilan, terus regane yo lumayan larang nag dibanding ukurane sing cilik. Tapi bocahe cerita nag bocahe seneng tuku barang iku maeng soale mari nabung terus hasile tabungane pas kerjo sak bendinone. Maring ngono bocahe yo kondo nag pas nyelengi digawe tuku barang iku bocahe bener-bener ngirite pol. Sampek diewange mangan sedino mok peng pisan barang soale pengene pol ambek laptop iku maeng. Mangkane pas mari tuku laptop iku maeng bocahe senenge pol. Opo maneh laptop iku termasuk laptop sing berkelas ambek termasuk paling limited edition.

Emotion: happy
Nah nag sing jenenge idu iku rodok aneh, sing garai aneh iku nag idune dewe iku ora opo-opo, tapi nag kenek idune wong liyo mesti ngamok masio iku ora sengojo. Yo ancene se, nag idune wong liyo iku ancene mangkelno ambek jijiki. Opo maneh nag wong iku loro-loroen, yo tambah jijike pol. Nag jareku jijike iku ora mergo wonge sing idu tok, tapi ambune ikuloh sing basine ora pakat, opo maneh nag wong sing rokokan tambah megilan. Terus bentuke barang yo ngunu sing ngiler-ngiler piye ngunu ambek sing ono koyok plentu-plentune. Nah tambah sing koyok iku mono sing ambune basine megilan. Mangkane nag ono wong sing kenek idune wong mesti mangkel.

Emotion: disgusted
Mamaku ngomong nek kate metu nang Indomaret. Krungu ngono, aku langsung njaluk melu sisan gawe njajan. Akhire awak dewe nang Indomaret nganggo motor. Nang kono, mamaku ngomong nek aku mek oleh jajan rong jenis tok, gak oleh luwe teko iku. Aku iya iyo ae dan njupuk rong jajan sing ancen lagi tak pingini. Gak suwe, awak dewe nang kasir gawe mbayar tukonane awak dewe kabeh. Wes mari, awak dewe langsung metu deh. Balik posisi awal ndek ndi aku dibonceng karo mamaku. Pas kate berangkat, moro awak dewe diteleki karo manuk. Pas aku nyekel siraku, dadakno telek e iku kenek nang rambutku. Aku langsung mukok kate muntah mergo jijik.

Emotion: disgusted
Serangan panik kui iso teko pas kerungo wong sing disayangi kui ora ono. Wong kui iso wae ngilang nanging iso uga wis ninggalke donyo iki. Ora bakal ono sing siap yen wong sing disayangine kui ninggalke dheweke. Makane kui dheweke iso keno serangan panik. Ono beberapa coro sing iso awak dhewe lakoke kanggo iso nenangke wong sing koyo ngono. Sing kesiji, awak dhewe iso gaweke banyu putih yen dheweke isih duwe kesadaran. Sing keloro, awak dhewe iso gowo wong kui ke panggon sing jembar lan ora ono wonge. Awak dhewe uga iso jaluk wong-wong sing ono neng sekitar kono ngadoh disik.

Emotion: fear
Dino iki aku ngelakoni rutinitas koyok biasane, gak kurang gak luwen. Ket isuk nyapu, sarapan, garap kerjaan, dan sempet santai-santai. Pokok gak onok hal-hal sing aneh. Moro-moro aku dichat ambek dulurku nek GFriend, salah siji girlgroup Korea, bubar. Aku langsung mak dheg. Cepet-cepet aku buka Twitter dan wong-wong wes podo rame ngomongno bubare GFriend. Aku tambah potek lah. Yaopo maneh GFriend iku salah siji girlgroup sing paling tak senengi. Aku ngerungokno lagune hampir bendino saking enake lagu-lagune. Dan saiki mereka kudu bubar. Sumpah rasane aku langsung luemes dan koyok wong linglung. Opo maneh alesane iku super gak jelas. Aku tambah suedih dan mangkel ambek agensine.

Emotion: sad
Sopo se sing ora mangkel nag ono jeding rusoh ambek ora tau diresiki? mesti kabeh wong iku mangkel ambek perkoro siji maeng. Nah sing jenenge jeding iku maeng yo, panggonan sing biasane digawe wong nguyo adus utowo nelek, iku maeng sing jenenge jeding. Nah sing garai mangkel ambek jeding iku maeng yoiku nag panggonan maeng ketok kemproh ambek ambune sing ora karoan mergo ora tau diresiki. Nah sing garai ambu maeng yo bekas-bekase telek ambek uyo sing ora resik maeng mangkane dadi ngetel terus akhire marakno mabu sing ora sedep ambek ora enak. Terus wong sing mlebu yo mesti mangkel ambek perkoro iku maeng.

Emotion: disgusted
Joni ngopeni dara ning omahe budhene. Dara-dara iku diopeni wiwit cilik kanthi gedhe. Manuk dara kuwi pancen yen wayah awan diculake pas awan lan dilebokake wayah sore. Amarga kuwi, manuk dara iki mbuwang kotoran ning ngendi-ngendi. Kotoran kuwi kececer ning latar lan marai latar rusuh. Budhene Joni nesu-nesu amarga latar omah mesti rusuh lan kudu ngepel bola-bali. Mambu kotoran dara iki uga ngganggu lan marai jijik sapa wae sing liwat ning ngarep omah. Amarga gangguan kuwi, budhe muring-muring lan ngongkon Joni ngedol dara kuwi mau ben ora tambah marai rusuh. Nanging Joni ora gelem ngedol dara kuwi lan marai masalah tambah gedhe. 

Emotion: disgusted
Aku tau dhewekan neng kampus tekan bengi. Pas kui pancen lagi preinan, dadi ora ono wong akeh sing nongkrong neng kampus. Kui posisine aku bar rampung latian nari. Pas konco-koncoku wis bali, nanging mergo isih kesel aku tinggal dilit ben iso leren. Ora sengaja aku keturon sekitar 10 menitan. Tangi-tangi aku kerungu swara gamelan. Aku langsung merinding. Yen dipikir-pikir meneh, rungan gamelan kui wis dikancing lan ora bakalan ono wong sing gelem neng kono pas preinan koyo ngono. Banjur, aku langsung mlayu jupuk montor. Aku wedi yen aku suwe-suwe neng kono malah iso delok demit utowo kelebonan. Pas aku arep neng parkiran kui, jebul aku tenanan dhewekan. Satpame wae pas tak delok lagi ora neng pose.

Emotion: fear
Dino iki, ono acara Maulid Nabi nang Sekolah. Mergo iku, dino iki aku nganggo busana muslim nang Sekolah. Aku nggolek busana muslim paling apik sing tak duweni demi ketok ayu ndek antara konco-koncoku. Pas tutuk Sekolah, dadakno busana muslime koncoku podo apike sisan. Tapi tetep tekku sing paling apik. Pas aku jajan nang Kantin, moro aku papasan karo arek sing busana muslime iku plek ketimplek karo tek ku. Ket duwur sampe ngisor iku isok podo kabeh, kecuali sepatune. Ndelok onok sing ngembari klambiku rasane langsung gak mood kabeh. Rasane pengen ndang moleh ndang nyoplok klambi ben gak kembar ambek arek iku mau saking isine.

Emotion: shame
Cerita sedih amarga ditolak universitas iki wis tak alami taun iki. Taun iki aku ndaftar salah sawijining kampus nganggo jalur beasiswa. Iki kaping pindhone aku daftar amarga sing pertama ya ketolak. Persiapane wes tak lakoni kabeh, yaiku mulai saka nggarap formulir, melu tes basa inggris, nglengkapi dokumen lan sak sembarange. Aku lolos kanthi tahapan wawancara. Nanging pas wawancara aku ora lolos amarga pertanyaan lan standar kampuse sing dhuwur banget. Amarga kuwi, aku kerasa sedih lan abot amarga beasiswa iki ya ngetokake dhuwit sing rada akeh. Kepiye maneh, pancen dudu rejekine. Rampung kuwi aku ngumpulake formulir maneh lan njajal daftar maneh taun ngarepe. 

Emotion: sad
Ning acara khusus, kadhang ana kewajiban nganggo kostum kaya misal ning acara pesta ulang taun sekolah, kantor, utawa acara Halloween karo kanca-kanca. Ning kesempatan iki, kadhang uga ketemu wong sing klambine padha kaya awak dhewe lan uga marai isin, canggung, lan ora nyaman ning acara. Kamangka, sing paling penting yaiku komunikasi. Awak dhewe kudu mikirake mateng kostum apa sing arep digawe banjur ngomong ning kanca kantor ben ora ana sing madani. Kaping loro, yaiku mikirake ide sing ora kepikiran lan ora biasa ben angel ditiru. Kaping telu, yaiku mbedakake kostum sing digawe saka werna lan versine kaya misal nganggo kostum Batman nanging werna abang jambon. 

Emotion: shame
Komodo utawa biawak komodo kuwi yaiku spesies biawak gedhe sing ana ning Pulau Komodo, Rinca, Flores, Gili Motang, dan Gili Dasami di Provinsi Nusa Tenggara Timur. Komodo iki spesies sing paling gedhe ning golongane kadal lan biawak, yaiku ukurane 2 kanthi 3 meter. Bobot komodo iki bisa nganthi 100 kg utawa sak kuintal. Ning rantai makanan, komodo iki kalebu salah siji konsumen sing ana ning rante puncak amarga ora ana karnivora liyane sing bisa ngonsumsi komodo. Komodo iki katone anteng, nanging ya bisa medeni wong amarga bisa nguber lan nyokot. Ilere komodo iki ngandung bakteri sing bisa mateni wong. Kamangka yen dikejar komodo, wong luwih milih mlayu zigzag amarga komodo mlayune lurus. 

Emotion: fear
Wis seminggu ing kantorku ana wong anyar. Wong anyar iki jebule dulure bosku. Aku duweni perasaan ora enak karo wong iki. Ya bener wae, ora suwi aku diceluk ning ruangane bosku. Jarene aku ngelakoni babagan sing kliru lan aku kudu dipindah panggon kerja. Aku dideeh cabang sing adoh banget karo omahku. Posisiku ing kantor iki digantenk karo dulure bos iku mau. Aku tenanan muring-muring banget lan akhire aku mutusake kanggo metu wae. Aku wis ora sabar kanggo dadi wong apik ing panggon sing ora bisa nrima lan nindak aku adil. Aku mangkel banget karo bosku lan dulure sing wis njupuk penggaweanku iku mau. 

Emotion: angry
Onok salah siji game sing temane iku tentang ngeprank, jenenge Maze Game Horror Prank. Game iki game jumpscare lawas sing mbiyen disebut The Exorcist Maze Game utowo permainan labirin. Game iki isok didoleno karo sopo ae, termasuk awakmu. Game sing siji iki ngelatih ketrampilan awak dewe gawe ngelola dalan ben isok ngelalui kabeh labirin. Cara dolene iku awakmu petek mulai, terus bakal muncul onok dalan werno biru enom, kotak cilik abang, karo garis finish. Awakmu kudu nggerakno kotak cilik abang iku ngelalui dalan biru mau sampe nang garis finish. Pokoke ojok sampe kotak merah iku nyenggol dinding ireng nek gak engkok bakal onok jumpscare hantune.

Emotion: surprise
Salah siji barang sing paling tak goleki lan aku butuh saiki yaiku mouse komputer sing tanpa kabel. Mouse iki angel digoleki ning kuthaku amarga stok sing ning kuthaku mung setitik lan ora kabeh komputer cocok karo mouse iki. Amarga ora ana, aku lan mbakku kudu lunga marang Tegal amarga stok barange luwih akeh lan akeh jenise. Aku nggolek ning kabeh toko lan aku nemu produk sing cocok kanggo laptopku lan penak digawe. Mouse iki regane uga murah lan aku bisa luwih ngirit. Tokone uga ngewenehi bonus kaya alas mouse lan diskon liyane. Atiku seneng amarga piranti iki bisa mbantu penggaweyanku ben ndang rampung. 

Emotion: happy
Yen awak dhewe lagi ono neng perlombaan nasional utowo olimpiade, awak dhewe ngeroso kaincim karo wong-wong sing dadi lawane dhewe, wong sing seko daerah liya. Nanging awak dhewe ora entuk gemeter lan ngeroso wedi pas kui. Yen ono sing gawe gamang neng ati pas kui, awak dhewe kudu dadike perasan kui kanggo motivasi. Peserta utowo atlet sing liya kui ketoke apik-apik nanging awak dhewe kudu yakin neng awak dhewe ora kalah seko wong-wong kui. Awak dhewe kudu nampah semangat lan ojo dadi lemes, neng panggon lombane kui. Kabeh wong neng kono kui wis usaha semaksimale dhewe-dhewe. Awak dhewe ora entuk ngeroso wedi sak durunge rampung lomba.

Emotion: fear
Pancen urusan sing ana kaitane karo pemerintah kuwi mesti suwe lan marai ati mangkel. Kadang layanan pemerintah iki uga malah ruwet lan ora kena dipercaya. Kaya wingi aku ngurusi ganti KK lan ngurus ganti akta ora rampung-rampung lan ngulur waktu banget amarga petugase ndhisikake layanan kanggo wong utawa kenalane. Ora nganggo kanten, langsung tak gerbak meja administrasine amarga aku wis ngenteni suwe banget malah ndhisikake sing liyane. Pegawene pancen judes nanging pas aku protes, dekne ora wani mbantah lan langsung nggarap sekabehe dokumen sing dibutuhake karo wong liya sing wis ngantri uga karo aku. Kamangka aku bali saka kono karo nesu. 

Emotion: angry
Biyen pas ujian akhir semerster ono salah sijine mahasiswa sing rodok males tapi diwei nilai A. Terus konco-konco sing gelek mlebu ambek sregepe pol ora terimo soale rumongso ora diperlakokno ora adil ambek dosen maeng. Akhire konco-konco sing ora terimo maeng moro nang jurusan ambek ngelaporno kedadean iku nang kepala jurusan. Terus dosen sing nguwei nilai maeng akhire diceluk terus dijaluki penjelasan lapoko kok iso koyok ngunu dosen iku maeng ora iso jawab. Mari ngunu kepala jurusan langsung negasi nag bocah sing oleh A maeng kudu diganti nilaine, terus sing moro rono maeng kudu diganti nilaine sisan. Terus nag ora diganti ambek sak layake kajur bakale nguwei sangsi nang dosen iku maeng soale ora kompeten.

Emotion: angry
Wingi aku kondangan neng nikahan koncoku. Undangane kui seko jam 7 wengi, nanging mergo neng dalan macet aku tekan panggone arep jam setengah wolu. Dino kui dino Jumat. Kebetulan banget, aku ono gawean tambahan sing kudu rampung dino kui.  Aku garape kui kesusu-susu. Akhire, gaweane kui iso rampung jam 7. Aku metu kantor kui wis mumet. Banjur langsung neng panggon kondangane. Mbuh ngopo, pas kui lagi macet banget neng dalan. Aku kejebak neng bangjo kui iso tekan peng 3. Wis mumet tambah mancet, mangkel tenan aku. Yen lampune wis ijo, aku mung wonton nglakson wae, ben motor utowo mobil neng ngarep cepet maju. Akhire, aku tekan kono mepet banget acarane rampung. Nanging, paling ora aku isih iso mangan lan ketemu karo mantene.

Emotion: angry
Nonton konser kuwi dadi sala sawijine kesempatan kanggo ketemu idola. Nonton konser iki uga bisa dadi salah siji acara kanggo promosi produk lan idola kuwi dadi brand ambassador utawa model produk kuwi. Acara-acara konser iki umume mbuka lapak dodolan tiket online lan kadhang ana keluhan amarga server sing digawe eror lan ora bisa kanggo tuku tiket. Nanging ana cara sing bisa dadi alternatif kanggo tuku tiket lewat online. Para penonton iki bisa nggawe jasa joki kanggo tuku tiket, nanging ana tambahan dhuwit kanggo bayar joki kuwi, Kaping pindho, calon penonton iki bisa tuku tiket dhewe nanging golek koneksi sing apik ben lancar. Uga yen bisa wis buka web 15 menit sak durunge pembukaan.

Emotion: happy
Senen polahe menang undian biasane iso dadekno wong iku maeng polahe ora karuan opo maneh nag hadiane gedene megilan. Iso-iso tambah ora karuan tingkahe. Roso seneng sing polaher perkoro ngene iku asline kudu diempet ojo sampek dibar-barno engko tambah dadi ora karuan. Opo maneh nag undian maeng akeh persertai, iso ae dadekno roso iri nang perserta liyane sing menang tapi ora podo hadiahe. Mangkane nak iso kudu disimpen ae oj sampek diumbar-umbar ora karuan. Ancene mujudno roso seneng iku yo apik ae minongko gantine roso syukur polahe nerimo  rejeki, tapi nag kebangeten roso seneng maeng yo maleh dadi ora apik. 

Emotion: happy
Wong  nag salah mlebu jeding ora kudu isin, soale kabeh kan delok kondisine jedinge maeng, nag ancene ono wonge nang jero lagek isin. Tapi nag ora ono wonge lapooh isin kan sepi. Tapi saiki akeh-akehe wong iku wes ora ngurusi iku jeding lanang opo wedok polahe wes dijejer jedinge dadi yo ora ngurus. Opo maneh nag iku ancene fasilitas umum koyok nang termnal yo tambah ora ngurus iku langna opo wedok pokoe sing pengen nang jeding bayar. Yo perkoro iku iso dadi perkoro sing ngisini nag ancene jedingi wes ono tulisane gede terus dipisah ambek enggon sing adoh tapi isek dijarak iku lagek isin-isini wong, nag ora lapooh isin.

Emotion: shame
Biyen, pas aku kerep latian tari neng sanggarku, aku lan konco-koncoku ora duwe wektu luang sing okeh. Wektune awak dhewe dienggo garap tugas kuliah utowo laperan lan neng wektu selo awak dhewe nganggo kui kanggo maksimalke latian. Latiane kui iso ben dino tekan dino Sebtu karo Minggu. Termasuk pas tanggal abang, awak dhewe tetep latian. Pas kui, ono sing arep ulang taun. Sebagai salah siji koncone, ora mungkin awak dhewe ngebiarke dino spesiale liwet ngono wae. Dadi, awak dhewe rencana tuku kue ulang taun kanggo dheweke. Awak dhewe arep gawe kejutan cilik-cilikan bubar latian. Pas dheweke krungu lagu slamet ulang taun lan kuene, dheweke seneng banget. Awak dhewe uga dadi seneng delok konco dhewe sing siji kui seneng.

Emotion: surprise
Tau gak seh, awakmu lagi dijak ngomong karo wong liyo, tapi awakmu lagi gak fokus dan marakno awakmu dadi gak nyambung karepe dewe. Sing koyok ngono iku mangkelno gawe uwong sing ngajak omong dan marakno awakmu dewe isin. Nek wes ngono, awakmu pasti bakal dicap dadi pendengar elek dan gak cocok dijak cerito karo wong liyo. Soale kan wong iku pingine nek cerito iku dirungokno. Nek cerito iku mau gak dirungokno, sing cerito maleh mangan ati. Dadi ben awakmu gak marakno wong liyo mangkel, fokus rungokno nek lagi dijak ngomong. Engkok nek gak nyambung maleh awakmu sisan sing tengsin terus isin karepe dewe.

Emotion: shame
Tahun wingi akeh wong sedih polahe akeh sing kenek PHK. Ora wong sing kenek PHK tok sing sedih, tapi akeh wong-wong liyane sing ora kenek PHK barang yo melok sedih soale akeh dalan ambek fasilitas umum sing podo ditutup polahe covid. PHK gede-gedean tahun winggi koyok musibah  masal sing dirasakno wong sak dunyo solae ora nag indonesia tok sing ngerasakno PHK. Tapi wong nag luar negeri barang yo akeh sing ngerasakno PHK gede-gedean soale Pabrik, Kantor, ambek liyan-liyane podo ditutup utowo distop sampek pirang-pirang ulan polahe covid. Terus wong sing kenek PHK maeng doh podo sambat soale ora iso lapo-lapo. Kancoku sing duwe usaha barang yo maleh sepi soale sing tuku podo ora iso tuku.

Emotion: sad
Onok akeh banget hal sing kudu dilakoni gawe awak dewe wong Muslim nek ndelok wong sing lagi sakaratul maut. Wong wong sing eroh pasti ditalqin utowo diwacakno surat Yasin. Tapi onok siji sing lumayan penting dilakoni sisan, yaiku ngekeki ngombe nek wong sing lagi sakaratul maut mau njaluk. Soale selama proses pengangkatan ruh iku mau, wong sing lagi sakaratul maut pasti ngeroso ngelak ambek panas sing nuemen. Hukum gawe ngekeki ngombe gawe wong sakaratul maut iku sunnah, malah onok beberapa pendatan sing ngewajibno. Dadi nek awakmu lagi nunggoki wong sakaratul maut, sedia banyu putih, sopo eroh wong iku engko njaluk ngombe mergo ngelak.

Emotion: fear
Duwe anak kui salah siji kebahagian kanggo wong tuwone. Nanging, kelaharian anak kui kudu disiapke seko awal, terutama perkoro emosi. Awak dhewe kudu sinau dadi wong sing luwih sabar. Pas anak wis lahir, anak bakal kerep nangis. Sak kesel-kesel awak dhewe, awak dhewe kudu tetep ngopeni anak mergo anak durung iso memenuhi kebutuhane dhewe. Yen wis emosine memuncak, awak dhewe iso meneng sedilit lan tarik nafas jero-jero banjur alon-alon dihembuske. Awak dhewe kudu iling-iling meneh opo niate awak dhewe ngurus anak lan opo akibate yen awak dhewe nesu-nesu pas ngurusi anak. Keloro, awak dhewe kudu iso ngatur ego. Jaga anak kui kesel banget. Awak dhewe kudu iso bagi wektu jogo anak karo pasangan.

Emotion: happy
Kahanan sing paling medeni yen aku ono neng omah sing ora tak kenal kui, yen aku lagi kepising. Aku wonge ora iso ngising yen ono neng panggon anyar. Pas tur sinau pas SMA, aku tau arep ngising neng hotel kui ora iso. Padahal kui kahanane wis mules banget. Sak ben mlebu kamar buri kui roso mulese ilang. Nanging pas metu, langsung keroso meneh. Aku dadi kudu bola-bali kamar mburi peng akeh. Nanging asile wethengku tetep ora ngeroso lego. Seko kui, aku dadi luwih gateke manganku pas lagi lungo. Aku dadi ora mangan okeh-okeh lan sak durunge mangkat tak biasake neng kamar mburi disik.

Emotion: fear
Ana penyakit sing kadang ora direken karo wong wedhok lan dadi masalah yen wes serius. Penyakit iki ana hubungane karo bagian peranakan kaya hormon kanthi rahim. Wong wedhok kadhang ora peduli karo siklus haid sing normal lan ora tau ngitung kapan wayah subur lan ovulasi. Tandha-tandha iki kadang ora ketok lan ora bisa diprediksi. Nanging wong wedhok iki kudu luwih perhatian karo awake dhewe. Penyakit sing biyasane teka yaiku kista, PCOS, lan sing paling parah yaiku kanker rahim. Penyakit iki wajib dihindari amarga bisa marai mandul lan angel duwe keturunan, Penyakit iki ora mung nyerang wong sing aktif seksual, nanging ya bisa nyerang remaja putri.

Emotion: surprise
Nag srengen polahe dienyek awake iku jane ora atek srengen sing nemen-nemen. Nag srengen saitik iku wajar soale menungso duwe emosi sing wes dienjekno kat lahir. Tapi Srengen polahe dinyek mergo rupo iku ancene mangkelno nag wong normal podo umume mesti mangkel ambek bakal goleki wong sing ngenyek maeng. Tapi nag jareke srengen polahe dinyek ngunuku ora berkelas blas. Soale sing diremehno iku barang ketok sing kabeh wong wes ngerti. Terus oakeh wong sing menengai timbang sing ngenyek. Dadi wes ora perlu srengen polahe perkoro sepele maeng. Tapi ang wes kadung srengen yo kudu diempet sak isone. Soale biasane wong sing ngenyek iku biasane wong sing iri.

Emotion: angry
Utang iku ancene perkoro nag iso yo diadohi, soale iku iso dadekno perkoro sing ora apik kanggo wong. Terus perkoro sing ora apek biasane metune roso isin nang ati sing akhire dadekno wong sing utang iku maeng keganggu aktivitas sosiale contone koyok gembulane sing biasane enak maleh ora enak, sing biasane cangkrukan ambek owng-wong sing nang pinggir maleh ora iso nyangkruk polahe wedi nag apan kesindir wong ambek utange sing gede maeng. Mangkane nag utang gede iku wes ora atek kakean polah uripe ben iso nang nyaor utange maeng sing akhire iso dadekno ayeme atine ambek iso normal maneh oleh aktivitas sosial koyok wong biasane.

Emotion: shame
Sing marake wong wedi disuntik kui sebener ora ono kaitan karo opo sing bakal dheweke terimo lan delok. Dheweke ora wedi karo jarum suntike, dheweke ora wedi karo dokter, dheweke uga ora wedi yen biaya berobate kui larang. Sing dheweke wedeni kui bayangane dheweke babagan disuntik. Neng sirahe wong kui, disuntik kui lara banget. Dheweke dhewe ora iso ngejelaske larane koyo piye. Sing dheweke ngerti kui yen disuntik kui lara lan dheweke ora kepengen ngerasake kui. Yen dheweke iso ngatur opo sing dheweke pikirke, dheweke ora bakal ngeroso sewedi kui. Soale sing dheweke wedeni kui sifate abstrak sing mung ono neng pikirane wae.

Emotion: fear
Jarene bocah-bocah sing jenenge dino bahagia sing paling gede yo pas pernikahan iku. Tapi yo ono sebagian koncoku sing ngomong nag dino bahagia iku ora kudu nikahan. Soale nag mok anger dino pernikahan lak sakno laan sing durung nikah ora iso ngerasakno dino bahagia. Mangkane akeh konco-koncoku sing ora ngarani pernikahan iku dino sing paling bahagia, polahe ono dino liyane sing madani dino iki. Jarene bocah enom dino sing bahagia iku yo nag petok ambek pacare, nag jarene bocah sekolah nag deke iku lulus ujian sekolah karo nilai sing paling apik sak kelas, nag jarene bocah kulia dino bahagia iku nag kuliae skrisine mari tanpo ono refisi terus langsung wisuda.

Emotion: happy
Wong sedih polahe urip dewe iku ora kok mergo ancene urip dewe, Tapi deke iku duwe masalah utowo perkoro sing garai wong-wong sing nang pinggire iku ora iso ngewangi. Mangkane deke rumongso nag uripe iku ijenan polahe ora ono sing iso ngewangi deke ngadepi uripe utowo masalahe maeng. Tapi nag wong iku maeng ngerti nag nang dunyo iku wong kudu ijol pikiran mabek konco utowo wong sing kenek dipercoyo, wong iku maeng ora bakal sedeh urip dewean. Soale ngerti nag wong sosial iku butuh liyane supoyo iso ngadepi urip. Kadang wong sing wes kadung bingung, biasane or kepikiran masalah ngunuku maeng. Sing ono yo mok sedeh soale rumongso uripe iku ijenan. Padal akeh sing merhatekno.

Emotion: sad
Senajan wis ana kulkas, panganan sing ning jerone kuwi uga nduweni kemungkinan kanggo dadi bosok amarga penyimpenan sing kurang rapi. Panganan sing wis dibuka saka kulkas kudune ora dibalekake maneh ben ora bosok lan ora ngetokake set. Panganan sing bosok kuwi bisa wae nggawa bakteri uga mikroba saka njaba banjur ning jero kulkas ora mati. Amarga kuwi, ana kulkas sing nduwe fitur antibakteri  ben ora cepet bosok. Panganan sing bosok senajan wis dikulkas iki bisa marai penyakit amarga ana kontaminasi bakteri. Penyakit iki bisa kaya lara weteng, muntah kanthi lemes, lan uga bisa dadi keracunan. Amarga kuwi, higienis iki penting banget. 

Emotion: disgusted
Ana kelainan sing dadi sorotan, yaiku hamil anggur. Hamil anggur iki uga jeneng ilmiahe mola hydatidosa iki gejalane kaya meteng biyasa, nanging butuh pemeriksaan lanjutan amarga ana hubungane karo perkembangane janin. Hamil anggur iki kadhang ora bisa diprediksi amarga butuh sak trimester kanggo ngecek. Nanging tanda-tandane wis ketara wiwit awal kaya ana pendarahan, mual lan muntah sing parah, weteng sing gedhe ngeluwihi saka umure, nyeri, lan metu kepelan cokelat saka awak. Meteng anggur iki ya kadang ana ning jaba rencana program duwe anak amarga kedadian amarga pembuahan sing ora diprediksi lan jabang bayi gagal ngembang lan plasenta uga ora kuat. 

Emotion: surprise
Ing lomba futsal antar sekolah wingi ana kedadean sing ora bisa dilalekke. Wasit sing ngatur pertandingan ora adil blas karo 2 tim. Jarene ana bocah sing dulure wasit ing tim iku. Akhire ora kesuwen kapten tim sijine langsung muring-muring ora trima. Wasite meh dijak gelud, tangane wis cepak kanggo ngaplok wasit, kerah klambine wasit wis dicekel karo kapten tim iku. Wong sing ndelok futsal iku melu ngrasa kudu mbelani tim e dewe-dewe. Ana penonton sing akhire melu mudun ning lapangan lan meh ngewangi kapten tim iku kanggo ngaploki wasit. Untunge cepet ana satpam sekolah sing ngewangi kanggo misah supaya ora nganti gelud tenanan. 

Emotion: angry
Gangguan bipolar iku gangguan mental sing ditandai ambek perubahan suasana ati sing drastis. Wong sing kenek gangguan iki isok ngeroso bahagia nemen, terus gak suwe isok langsung ngeroso mangkel puol dalam waktu singkat. Gejala liyo gangguan mental iku mulai teko semangat sing menggebu-gebu, kurang minat nang suatu kegiatan utowo kerjaan, angel turu utowo insomnia, sampe ngeroso bersalah sing berlebihan. Wong sing nduwe gangguan iki biasane sering marah tanpa onok pemicune mergo perubahan suasana ati sing drastis. Penyebab pastine gangguan bipolar iki durung isok diketahui secara pasti. Tapi kondisi iki isok mergo genetik, lingkungan, ambek gaya hidup. Wong sing kadung nduwe gangguan bipolar bakal menderita seumur hidup. Tapi ambek bantuan obat, wong sing kenek iki sek bakal isok tetep rutunitas koyok biasane mbasio kudu ati-ati.

Emotion: angry